टोक्योः जापान में चोरी और बलात्कार का एक आरोपी पुलिस स्टेशन से पुलिस वाले के जूते चुराकर भाग गया। अब उसे ढूंढने के लिए जापान ने 3 हजार के करीब पुलिस वालों को लगा दिया है। चोर का नाम जूनया हिदा बताया जा रहा है। जूनया कई अलग-अलग आरोपों में पिछले दो महीने से वहां की जेल में बंद था। 30 साल का हिदा रविवार को ओस्का के पुलिस स्टेशन से अपने वकील से मिलने के बाद भागा था। उस वक्त उसके हाथ में हथकड़ी नहीं बंधी हुई थी।